Војводство Савоја настало је 1416. године када је Жигмунд Луксембуршки, цар Светог римског царства, дао титулу војводе Амадеу VIII. Притисак суседних сила, нарочито Француске, спречавао је развој Савоје. Владавина Амадеа представља прекретницу у економији и политици државе. Он шири територију Савоје победама над Војводством Монферата и Господством Салуцо. Спроводи реформе. Амадео се 1434. године повукао да живи пустињачким животом. Основао је ред Светог Мориса. Он је 1439. године изабран за антипапу Феликса V. Још један од Амадеових успеха било је стварање кнежевине Пијемонт августа 1424. године. Наследио га је млађи син Луј. Луја је наследио неспособни Амадео IX на кога је велики утицај имала жена Јоланда, сестра Луја XI. Француска у ово време има велики утицај на Савоју. Амадеа је наследио син Филиберт I који умире са седамнаест година након десетогодишње владавине. Следећи владар је Карло I, Карла Карло II, Карла II Филип I, Филипа Филиберт II, а Филиберта Карло III. Сви они били су слаби владари током чијих владавина је Савоја била под француским утицајем. Током Италијанских ратова, Франсоа I је окупиран од стране француске војске. Франсоа је настојао да трајно припоји Савоју. Франсоа је 1536. године наредио окупацију војводства. Карло III није успео да одбрани државу. Независност државе обновљена је миром у Като Камбрезију 1559. године. Нова престоница постао је Торино.